pythainlp/thaigov-v2-corpus-22032023 huggingface dataset:
วันศุกร์ที่ 24 กันยายน 2564
ดีอีเอส เผยสถานการณ์เฟคนิวส์โควิดเข้าสู่กระแสขาลง “นพวรรณ” โฆษกดีอีเอสฝ่ายการเมือง โชว์ผลมอนิเตอร์ข่าวปลอมประจำสัปดาห์ เห็นสัญญาณลดลง
ดีอีเอส เผยสถานการณ์เฟคนิวส์โควิดเข้าสู่กระแสขาลง “นพวรรณ” โฆษกดีอีเอสฝ่ายการเมือง โชว์ผลมอนิเตอร์ข่าวปลอมประจำสัปดาห์ เห็นสัญญาณลดลงของการแพร่กระจายเฟคนิวส์เกี่ยวกับโควิด-19 ทั้งในแง่จำนวนเรื่องที่ต้องตรวจสอบ และความสนใจของประชาชน
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่ 17-23ก.ย. 64โดยศูนย์ต่อต้านข่าวปลอมมีข้อความที่เข้ามา11,546,629ข้อความโดยจากการคัดกรองมีข้อความที่ต้องดำเนินการตรวจสอบ(Verify)จำนวน218ข้อความรวมเรื่องที่ต้องดำเนินการตรวจสอบ115เรื่องโดยมากสุดอยู่ในกลุ่มข่าวนโยบายรัฐ/ข่าวสารทางราชการถึง64เรื่องตามมาด้วยกลุ่มข่าวผลิตภัณฑ์สุขภาพ42เรื่องเศรษฐกิจ5เรื่องและภัยพิบัติ4เรื่อง
ขณะที่เมื่อพิจารณาถึงความเชื่อมโยงกับประเด็นโควิด-19พบว่าภาพรวมของข่าวปลอมที่ต้องตรวจสอบในรอบสัปดาห์ล่าสุดนี้สัดส่วนที่เป็นข่าวเกี่ยวกับโควิดเริ่มลดลงโดยมีจำนวน52เรื่องหรือไม่ถึงครึ่งหนึ่งของจำนวนเรื่องที่ต้องทำการตรวจสอบ
“จากการที่ศูนย์ต่อต้านข่าวปลอมประสานงานไปยังหน่วยงานที่เกี่ยวข้องเพื่อVerifyข่าวที่เข้าเกณฑ์ตรวจสอบทั้งหมดล่าสุดมีข่าวที่ได้รับผลการตรวจสอบกลับมาแล้ว43เรื่องในจำนวนนี้พบว่าเป็นข่าวจริง16เรื่อง”นางสาวนพวรรณกล่าว
สำหรับข่าวปลอมที่มีคนสนใจสูงสุด3อันดับแรกได้แก่อันดับ1เรื่องรถไฟญี่ปุ่นมือสองที่บริจาคให้ไทยวิ่งบนรางรถไฟไทยไม่ได้และไม่คุ้มค่าในการนำมาใช้อันดับ2เรื่องพายุ2ลูกจ่อถล่มประเทศไทยตั้งแต่วันที่20 - 26ก.ย.นี้อันดับที่3เรื่องด.ต.ปริวัตินามลาเสียชีวิตหลังฉีดวัคซีนเข็ม2ได้เพียง1สัปดาห์
นางสาวนพวรรณกล่าวว่าขอบคุณประชาชนที่เข้ามาเป็นส่วนหนึ่งในความร่วมมือแก้ปัญหาข่าวปลอมด้วยการแจ้งเบาะแสเข้ามาอย่างต่อเนื่องทั้งนี้อยากเน้นย้ำว่าเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
********
วันอาทิตย์ที่ 1 พฤษภาคม 2565
โฆษกรัฐบาล เผย “นายกฯ” กำชับดูแลราคาสินค้าหลังราคาน้ำมันขึ้น หวั่นกระทบค่าครองชีพ ขณะที่ผู้ประกอบการขอบคุณรัฐบาล ยกเลิก Test&Go วันแรกเป็นไปด้วยความเรียบร้อย
โฆษกรัฐบาล เผย “นายกฯ” กำชับดูแลราคาสินค้าหลังราคาน้ำมันขึ้น หวั่นกระทบค่าครองชีพ ขณะที่ผู้ประกอบการขอบคุณรัฐบาล ยกเลิก Test&Go วันแรกเป็นไปด้วยความเรียบร้อย
วันที่ 1 พ.ค. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการหน่วยงานที่เกี่ยวข้องลงพื้นที่ ติดตาม เฝ้าระวังตรวจสอบร้านค้าที่มีการขึ้นราคาสินค้าภายหลังการปรับราคาน้ำมันดีเซลเป็นขั้นบันได ตั้งแต่วันที่ 1 พ.ค. 65 หวั่นกระทบค่าครองชีพประชาชน พร้อมกับเน้นย้ำให้หน่วยงานของรัฐเร่งหามาตรการช่วยเหลือบรรเทาความเดือดร้อนให้กับประชาชนในเบื้องต้น
นายธนกรกล่าวต่อไปว่า วันนี้เป็นวันแรกของการยกเลิกระบบ Test & Go สำหรับชาวต่างชาติที่จะเดินทางเข้ามาในประเทศไทย ถือเป็นสัญญาณที่ดีต่อภาคการท่องเที่ยวที่จะฟื้นตัว สร้างรายได้ สร้างอาชีพให้กับประชาชน ส่งผลต่อเศรษฐกิจของไทยให้ขยายตัวตามไปด้วย เพราะภาคการท่องเที่ยวถือเป็นเครื่องจักรขับเคลื่อนเศรษฐกิจในประเทศ ซึ่งทุกภาคส่วนทั้งภาครัฐ ภาคเอกชน และภาคประชาชนมีความพร้อมเป็นอย่างมากที่จะต้อนรับนักท่องเที่ยวหลังจากเกิดสถานการณ์แพร่ระบาดโควิด-19 ทำให้ธุรกิจท่องเที่ยวได้รับผลกระทบเป็นอย่างมาก ครั้งนี้ถือเป็นโอกาสที่ดีที่ทุกคนจะช่วยกันทำให้ตลาดการท่องเที่ยวกลับมาครึกครื้นอีกครั้ง โดยผู้ประกอบการได้ขอบคุณรัฐบาลที่เปิดประเทศและลดเงื่อนไขการเดินทางที่เป็นอุปสรรคต่าง ๆ ลง เพื่อให้สะดวกต่อการเดินทางมากขึ้น เป็นการขับเคลื่อนภาคการท่องเที่ยวให้เดินหน้า
“นายกรัฐมนตรีขอความร่วมมือทุกคนร่วมกันต้อนรับ สร้างความประทับใจ ดึงดูดให้นักท่องเที่ยวเดินทางเข้ามาเที่ยวในประเทศไทยมากยิ่งขึ้น ตามที่ทุกคนมุ่งหวังไว้ อะไรที่เป็นผลกระทบที่ไม่ดีต่อนักท่องเที่ยวขอให้ทุกคนอย่าทำ โดยเฉพาะการฉวยโอกาสเรื่องราคา ขอให้ช่วยกันรักษาบรรยากาศการท่องเที่ยว ช่วยกันสร้างความเชื่อมั่น สร้างความปลอดภัย ให้นักท่องเที่ยวรู้สึกอุ่นใจเหมือนอยู่บ้านของตัวเอง” นายธนกรกล่าว
วันศุกร์ที่ 3 กันยายน 2564
กรมทางหลวงชนบท ติดตั้งสะพานเบลีย์แล้วเสร็จพร้อมเปิดให้ประชาชนสัญจร หลังจากถนนสาย ตก.4014 จังหวัดตาก ได้รับผลกระทบจากอุทกภัย
กรมทางหลวงชนบท (ทช.) กระทรวงคมนาคม โดยสำนักงานทางหลวงชนบทที่ 8 (นครสวรรค์) และแขวงทางหลวงชนบทตาก จัดเจ้าหน้าที่พร้อมเครื่องจักร ติดตั้งสะพานเบลีย์บนถนนทางหลวงชนบท สาย ตก.4014 แยกทางหลวงแผ่นดินหมายเลข 1090 - บ้านพบพระเหนือ
กรมทางหลวงชนบท (ทช.) กระทรวงคมนาคม โดยสำนักงานทางหลวงชนบทที่ 8 (นครสวรรค์) และแขวงทางหลวงชนบทตาก จัดเจ้าหน้าที่พร้อมเครื่องจักร ติดตั้งสะพานเบลีย์บนถนนทางหลวงชนบท สาย ตก.4014 แยกทางหลวงแผ่นดินหมายเลข 1090 - บ้านพบพระเหนือ อำเภอแม่สอด อำเภอพบพระ จังหวัดตาก บริเวณ กม. ที่ 10+697 - 10+727 ซึ่งมีสะพานคอนกรีตเสริมเหล็กเกิดการทรุดตัวเนื่องจากมีฝนตกหนักในพื้นที่อย่างต่อเนื่องและเกิดน้ำป่าไหลหลากกัดเซาะตอม่อของสะพาน โดยปัจจุบัน ทช. ได้ดำเนินการประกอบและติดตั้งสะพานเบลีย์แล้วเสร็จสมบูรณ์ พร้อมติดตั้งไฟฟ้าส่องสว่าง เพื่อเป็นการบรรเทาความเดือดร้อนให้ประชาชนสามารถสัญจรผ่านได้ชั่วคราว ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และนายปฐม เฉลยวาเรศ อธิบดีกรมทางหลวงชนบท ที่ได้สั่งการให้หน่วยงานในพื้นที่บริหารจัดการเส้นทางและให้รีบนำเครื่องมือเครื่องจักรเข้าดำเนินการทันที เพื่อให้ประชาชนสามารถสัญจรผ่านได้อย่างปลอดภัย
ทั้งนี้ ประชาชนสามารถสอบถามหรือแจ้งเหตุอุทกภัยได้ที่สายด่วนกรมทางหลวงชนบท โทร. 1146
วันศุกร์ที่ 17 ธันวาคม 2564
กสร. ประกาศเจตจำนง ยึดหลักสุจริต ต้านคอร์รัปชัน เพื่อประโยชน์ส่วนรวม
ผู้บริหารกรมสวัสดิการและคุ้มครองแรงงาน (กสร.) ร่วมประกาศเจตจำนงสุจริต ตามหลักธรรมาภิบาล มุ่งปฏิบัติงานด้วยความถูกต้องและเป็นธรรมเพื่อประเทศชาติและประชาชน พร้อมเปิดโอกาสให้ประชาชนมีส่วนร่วมในการตรวจสอบการปฏิบัติงาน
นายนิยม สองแก้ว อธิบดีกรมสวัสดิการและคุ้มครองแรงงานเปิดเผยว่า หลังจากที่กสร. คว้ารางวัลเลิศรัฐ รางวัลองค์กรที่มีความเป็นเลิศในการบริหารจัดการด้านการเงินการคลัง และรางวัลอื่น ๆ กรมฯ ก็ไม่ได้หยุดนิ่งในเรื่องของการพัฒนาศักยภาพให้มีการบริหารราชการด้วยหลักธรรมาภิบาล ซื่อสัตย์ สุจริต ต่อต้านการคอร์รัปชันในทุกรูปแบบอย่างต่อเนื่อง ผู้บริหาร กสร. พร้อมด้วยข้าราชการและเจ้าหน้าที่ทั่วประเทศ จึงร่วมกันตอกย้ำว่าจะไม่หยุดพัฒนาด้วยการประกาศเจตจำนงสุจริตผู้บริหารกรมฯ เพื่อเป็นการประกาศให้สาธารณชนทราบว่า จะบริหารราชการด้วยหลักธรรมาภิบาล ซื่อสัตย์ สุจริต ต่อต้านการคอร์รัปชันในทุกรูปแบบ และเพื่อเป็นแบบอย่างที่ดีให้กับหน่วยงานในสังกัด ตามนโยบายของรัฐบาล ภายใต้การนำของ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม พลเอก ประวิตร วงษ์สุวรรณ รองนายกรัฐมนตรี และนายสุชาติ ชมกลิ่น รัฐมนตรีว่าการกระทรวงแรงงาน ที่ต้องการให้การปฏิบัติงานของข้าราชการเป็นไปด้วยความโปร่งใสและตรวจสอบได้ พร้อมทั้งกระตุ้นและส่งเสริมให้เกิดการพัฒนางานให้ดียิ่งขึ้นและคงคุณภาพมาตรฐานที่ดีไว้ต่อไป
อธิบดี กสร.กล่าวเพิ่มเติมว่า การยึดถือประโยชน์ส่วนรวมมากกว่าประโยชน์ส่วนตนถือเป็นสิ่งสำคัญในการบริหารราชการ โดยกสร. มุ่งตอบสนองความต้องการของทุกภาคส่วนด้วยความถูกต้องเป็นธรรม โดยเปิดโอกาสให้ประชาชนมีส่วนร่วมในการตรวจสอบการปฏิบัติงาน และน้อมนำหลักปรัชญาเศรษฐกิจพอเพียงมาใช้เป็นแนวทางในการประพฤติปฏิบัติ ดำรงตนอยู่ด้วยความมีเกียรติ ศักดิ์ศรีของการเป็นข้าราชการ พร้อมทั้งเทิดทูนสถาบันชาติ ศาสนา พระมหากษัตริย์ และเจริญรอยตามเบื้องพระยุคลบาทพระบาทสมเด็จพระเจ้าอยู่หัว เพื่อให้เกิดประโยชน์สูงสุดต่อประเทศชาติ และประชาชนตลอดไป
วันศุกร์ที่ 21 มกราคม 2565
นายกฯ ประชุมด่วนพลังงาน - พาณิชย์ หารือมาตรการลดผลกระทบประชาชน ตรึงราคาดีเซล – ก๊าซหุงต้ม ถึง 31 มี.ค. 65
.....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม ติดตามสถานการณ์น้ำมันโลกอย่างใกล้ชิด หลังสถานการณ์โควิดเริ่มคลี่คลาย ทำให้เศรษฐกิจเริ่มฟื้นตัว ส่งผลให้ราคาพลังงานที่สูงขึ้นอย่างต่อเนื่อง
.
ซึ่งหลังการประชุม ศบค. ชุดใหญ่วันนี้ (20 ม.ค.) นายกฯ ได้เรียกประชุมด่วน พร้อมสั่งการหน่วยงานที่เกี่ยวข้องทั้งกระทรวงพลังงานและกระทรวงพาณิชย์ เตรียมความพร้อมในการกำหนดมาตรการรับมือด้านราคาพลังงานที่ปรับตัวเพิ่มสูงขึ้นต่อเนื่อง เพื่อให้ประชาชนได้รับผลกระทบน้อยที่สุด โดยให้คงนโยบายตรึงราคาดีเซลไม่ให้เกิน 30 บาท ก๊าซหุงต้มที่ 318 บาทต่อถัง 15 กิโลกรัม ถึง 31 มี.ค. 65 สำหรับค่าไฟฟ้า ขอให้บริหารเชื้อเพลิงที่ใช้ในการผลิตไฟฟ้าให้มีต้นทุนที่ต่ำที่สุด เพื่อให้สามารถลดภาระค่า Ft ให้ได้มากที่สุด
.
นอกจากนี้ ให้ควบคุมราคาน้ำมันปาล์มสำหรับบริโภคและที่นำมาผลิตไบโอดีเซลให้อยู่ในปริมาณที่เหมาะสม ไม่ให้ส่งผลกระทบกับทั้งเกษตรกรและภาคขนส่ง และมอบหมายให้บริษัท ปตท. จำกัด (มหาชน) จัดหาพื้นที่ในสถานีบริการน้ำมันเป็นศูนย์จำหน่ายสินค้าชุมชน ร่วมกับกระทรวงพาณิชย์จำหน่ายสินค้าราคาอุปโภคบริโภคในราคาประหยัดด้วย
.
อ่านเพิ่มเติม คลิกhttps://www.thaigov.go.th/news/contents/details/50715
#ไทยคู่ฟ้า#ร่วมต้านโควิด19
-------------------
วันเสาร์ที่ 14 สิงหาคม 2564
รมต.อนุชา สั่งการ พศ. ตรวจสอบด่วน กรณีพระวัดดวงแขพร้อมเจ้าหน้าที่ติดโควิด เบื้องต้นให้งดเดินบาตร หวั่นแพร่เชื้อประชาชน
นายอนุชา นาคาศัย รัฐมนตรีประจำสำนักนายกรัฐมนตรี สั่งการ พศ. ตรวจสอบด่วน กรณีพระวัดดวงแขพร้อมเจ้าหน้าที่ติดโควิด เบื้องต้นให้งดเดินบาตร หวั่นแพร่เชื้อประชาชน
วันนี้ (14 ส.ค.64) จากกรณีที่มีกระแสข่าวการร้องเรียนของประชาชนที่อาศัยในชุมชนวัดดวงแขแขวงรองเมืองเขตปทุมวันกทม.ว่าพระวัดดวงแขติดโควิด-19แต่ยังคงออกเดินบิณฑบาตในช่วงเช้าทุกวันสร้างความวิตกกังวลแกประชาชนในพื้นที่ใกล้เคียงและพุทธศาสนิกชนที่รอใส่บาตรกลัวจะเป็นสาเหตุของการแพร่เชื้อโควิด-19ในชุมชนและส่งผลกระทบวงกว้าง
เบื้องต้นนายอนุชานาคาศัยรัฐมนตรีประจำสำนักนายกรัฐมนตรีได้สั่งการสำนักงานพระพุทธศาสนาแห่งชาติ(พศ.)เร่งติดตามสถานการณ์และให้ความช่วยเหลืออย่างใกล้ชิดโดยพศ.ได้ประสานสำนักอนามัยเข้าตรวจหาเชื้อพระสงฆ์เจ้าหน้าที่และผู้ใกล้ชิดทั้งหมดภายในวัดโดยมีพระสงฆ์จำวัดจำนวน38รูปทุกรูปได้รับถวายวัคซีนยกเว้นเจ้าอาวาสและผู้ช่วยเจ้าอาวาส2รูปเนื่องจากชราภาพ
จากการตรวจหาเชื้อพบพระสงฆ์ติดเชื้อโควิด-19จำนวน11รูป เจ้าหน้าที่พร้อมครอบครัวติดเชื้อ6คนโดยได้ทำการแยกกักตัวผู้ที่ติดเชื้อออกจากผู้อื่นแล้วและขอความร่วมมือห้ามพระสงฆ์ออกบิณฑบาตจนกว่าจะรักษาตัวผู้ติดเชื้อในวัดหายเป็นปรกตินอกจากนี้ทางวัดได้จัดตั้งศูนย์พักคอยเพื่อเป็นจุดรองรับผู้ติดเชื้อโควิดในชุมชนอีกด้วยซึ่งทางพศ.ได้นำเครื่องอุปโภคบริโภคจำเป็นถวายแด่ทางวัดเพื่อใช้ในช่วงที่ไม่สามารถออกบิณฑบาตได้ และช่วยเหลือประชาชนที่มารักษาตัวในศูนย์พักคอยของทางวัด
รัฐมนตรีประจำสำนักนายกรัฐมนตรีกล่าวว่าพระสงฆ์และเจ้าหน้าที่ภายในวัดเป็นส่วนที่ใกล้ชิดประชาชนในทุกชุมชนเพราะวัดเป็นศูนย์กลางชุมชนเป็นจุดศูนย์รวมของพุทธศาสนิกชนรัฐบาลได้ดำเนินการถวายวัคซีนพระสงฆ์อย่างต่อเนื่องทุกพื้นที่ทั่วประเทศและได้ขอความร่วมมือทุกวัดงดการจัดกิจกรรมที่มีการรวมกลุ่มคนหมู่มากเพื่อป้องกันการแพร่ระบาดโควิด-19แม้หลายวัดที่ยังคงมีพระสงฆ์ออกบิณฑบาตตามกิจวัตรทางพระพุทธศาสนาจึงขอความร่วมมือพระสงฆ์และประชาชนปฏิบัติตามมาตรการควบคุมโรคติดต่อระหว่างการใส่บาตรอย่างเคร่งครัดเช่นสวมใส่หน้ากากอนามัยตลอดเวลาของถวายพระต้องอยู่ในบรรจุภัณฑ์แบบปิดมีการเว้นระยะห่างหรือจุดจัดวางของถวายสวมใส่ถุงมือหรือล้างมือด้วยเจลแอลกอฮอล์ทุกครั้งเมื่อใส่บาตรเป็นต้น
_______
วันพุธที่ 30 มิถุนายน 2564
รพ.นพรัตนราชธานี นำร่องผู้ป่วยกลุ่มสีเขียวรักษาตัวที่บ้าน ตามมาตรการ Home Isolation
รัฐมนตรีช่วยว่าการกระทรวงสาธารณสุข เผยโรงพยาบาลนพรัตน์นำร่องมาตรการ Home Isolation ในผู้ป่วยสีเขียวสมัครใจรักษาตัวที่บ้าน จำนวน 4 ราย เพื่อให้มีเตียงรองรับดูแลผู้ป่วยอาการหนัก
วันนี้ (30 มิถุนายน 2564) ที่โรงพยาบาลนพรัตนราชธานี กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ นายแพทย์มนัส โพธาภรณ์ รองอธิบดีกรมการแพทย์ และคณะผู้บริหาร ตรวจเยี่ยมการดำเนินงานรักษาผู้ป่วยโควิด 19 โดยมีนายแพทย์สมบูรณ์ ทศบวร ผู้อำนวยการโรงพยาบาลนพรัตน์ราชธานีและคณะให้การต้อนรับ
ดร.สาธิต กล่าวว่า ในวันนี้ได้ลงตรวจเยี่ยมการดำเนินงานดูแลรักษาผู้ป่วยโควิด 19 ที่โรงพยาบาลนพรัตนราชธานีซี่งเป็นหนึ่งในโรงพยาบาลพื้นที่ กทม. สังกัดกรมการแพทย์ ดูแลรักษาผู้ป่วยโควิด 19 โดยพบว่ามีความพร้อมและความคล่องตัวสูง ผู้ป่วยที่เข้ารับการรักษามาจากการตรวจหาเชื้อที่โรงพยาบาลจากสายด่วน กรมการแพทย์ 1668 และรับส่งต่อจากโรงพยาบาลใกล้เคียง ทั้งนี้หลังจากที่ ศบค. มีนโยบายให้ ผู้ป่วยกลุ่มสีเขียว อาการน้อยหรือไม่มีอาการรักษาตัวที่บ้าน (Home Isolation) เพื่อให้มีเตียงรองรับดูแลผู้ป่วยอาการหนัก โรงพยาบาลนพรัตน์ได้เริ่มดำเนินการครั้งแรกในกลุ่มผู้ป่วยอาการสีเขียวที่ไม่มีอาการ และสมัครใจที่จะรักษาตัวที่บ้าน จำนวน 4 ราย ซึ่งโรงพยาบาลมีการให้คำแนะนำการปฏิบัติตนระหว่างรักษาตัวที่บ้าน พร้อมมอบอุปกรณ์ในการดูแลตนเอง เช่น อุปกรณ์วัดไข้ วัดระดับออกซิเจนในเลือด โดยใช้เทคโนโลยีในการสื่อสารระหว่างผู้ป่วยกับแพทย์ผู้ดูแลหากมีอาการเพิ่มมากขึ้น ก็จะสามารถรับมารักษาตัวในโรงพยาบาลได้อย่างทันท่วงที
ดร.สาธิต กล่าวต่อว่า โรงพยาบาลนพรัตน์ ได้ใช้พื้นที่อาคาร 5 ซึ่งเดิมวางแผนให้เป็นอาคารแพทยศาสตร์ศึกษาเมื่อเกิดสถานการณ์โควิด จึงได้ปรับแผนเพื่อใช้ดูแลผู้ป่วยโควิดกลุ่มสีเหลืองและสีแดงโดยเฉพาะ รวมทั้งสิ้น 100 เตียงนอกจากนี้ยังได้จัดตั้งหอผู้ป่วยโควิดส่วนขยายที่โรงพยาบาลนพรัตนราชธานี สาขาคุ้มเกล้า อีก 60 เตียง ดูแลผู้ป่วยสีเหลืองและสีเขียว โดยจัดทีมสหวิชาชีพ 3 ทีม ซึ่งเป็นบุคลากรในโรงพยาบาล ปฏิบัติงานทีมละ 14 วัน ประกอบด้วยแพทย์ พยาบาล เภสัชกร เจ้าหน้าที่ และแพทย์สูตินารีเวช สำหรับดูแลผู้ป่วยโควิดแม่และเด็กโดยเฉพาะ เป็นต้น หมุนเวียนกันมาทำงาน ต้องขอชื่นชมซึ่งหลายคนมีประสบการณ์จากการลงไปช่วยปฏิบัติงานรักษาผู้ป่วยโควิดในพื้นที่ จ.สมุทรสาคร ในช่วงที่มีการระบาดทำให้การดูแลรักษาผู้ป่วยโควิดเป็นไปด้วยความคล่องตัว
ทั้งนี้ ข้อมูลล่าสุด วันที่ 30 มิถุนายน 2564 เวลา 8.00 น. มีผู้ป่วยที่เข้ารับการรักษาในโรงพยาบาลนพรัตนราชธานีตั้งแต่ระลอกเมษายน-ปัจจุบัน รวมทั้งสิ้นจำนวน 1,199 ราย หายป่วยกลับบ้านได้กว่า 1,005 ราย
************************************* 30 มิถุนายน 2564
วันอาทิตย์ที่ 30 มกราคม 2565
โฆษกรัฐบาลเผย 1 ก.พ. นี้ เตรียม “เป๋าตัง” ให้พร้อม 28 ล้านสิทธิเดิมกด “ยืนยัน” ใช้คนละครึ่งเฟส 4 ได้ทันทีทั่วประเทศ “นายกฯ” กำชับคลังเตรียมระบบให้พร้อมรองรับการใช้งาน
โฆษกรัฐบาลเผย 1 ก.พ. นี้ เตรียม “เป๋าตัง” ให้พร้อม 28 ล้านสิทธิเดิมกด “ยืนยัน” ใช้คนละครึ่งเฟส 4 ได้ทันทีทั่วประเทศ “นายกฯ” กำชับคลังเตรียมระบบให้พร้อมรองรับการใช้งาน
วันที่ 30 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนทุกกลุ่มทุกสาขาอาชีพ สั่งการเร่งบรรเทาผลกระทบค่าครองชีพของประชาชน จากสถานการณ์แพร่ระบาดโควิด-19 ที่ยังคงส่งผลกระทบกับภาพรวมเศรษฐกิจไทย ซึ่งคณะรัฐมนตรีมีมติอนุมัติโครงการคนละครึ่ง ระยะที่ 4 กรอบวงเงิน 34,800 ล้านบาท เพื่อฟื้นฟูเศรษฐกิจจนถึงระดับฐานรากต่อเนื่อง ให้ผู้ประกอบการรายย่อยมีรายได้จากการขายสินค้าและบริการ และเป็นการลดภาระค่าใช้จ่ายในชีวิตประจำวันให้กับประชาชน จำนวนสิทธิรวม 29 ล้านสิทธิ โดยสนับสนุนวงเงินค่าอาหาร เครื่องดื่ม สินค้าทั่วไป และบริการ นวดสปา ทำผม ทำเล็บ และบริการขนส่งสาธารณะ ยกเว้นสลากกินแบ่งรัฐบาล เครื่องดื่มแอลกอฮอล์ ยาสูบ และสินค้าหรือบริการที่กระทรวงการคลังกำหนด จากภาครัฐในอัตราร้อยละ 50 ทั้งนี้ ไม่เกิน 150 บาทต่อคนต่อวัน และไม่เกิน 1,200 บาทต่อคน ให้กับประชาชนผู้ได้รับสิทธิที่เข้าร่วมโครงการจำนวนไม่เกิน 29 ล้านคน ล่าสุดกระทรวงการคลังได้เร่งดำเนินการให้ประชาชนสามารถใช้จ่ายโครงการคนละครึ่งเฟส 4 ได้เร็วขึ้น เริ่มวันที่ 1 กุมภาพันธ์ โดยแบ่งเป็น 2 กลุ่ม คือ 1) ประชาชนที่ได้รับสิทธิโครงการคนละครึ่งระยะที่ 3 (กลุ่มเดิม) มีจำนวน 27.98 ล้านสิทธิ กลุ่มนี้สามารถกดยืนยันสิทธิในแอพเป๋าตังค์ได้เลย ในวันที่ 1 กุมภาพันธ์ 2565 เวลา 06.00 น. เป็นต้นไป โดยจะต้องเริ่มใช้สิทธิโครงการคนละครึ่ง ระยะที่ 4 ภายในวันที่ 28 กุมภาพันธ์ 2565 เวลา 22.59 น. หากพ้นกำหนดระยะเวลาดังกล่าวจะถูกตัดสิทธิโดยสิทธิที่เหลืออาจจะนำมาพิจารณาเปิดให้ลงทะเบียนอีกครั้ง ซึ่งหากยังประสงค์จะเข้าโครงการฯ จะต้องลงทะเบียนเช่นเดียวกับประชาชนทั่วไป ทั้งนี้ หากยืนยันสิทธิและใช้สิทธิโครงการคนละครึ่ง ระยะที่ 4 ครั้งแรกในระยะที่กำหนด สามารถใช้สิทธิดังกล่าวได้ตั้งแต่วันที่ 1 กุมภาพันธ์ ถึงวันที่ 30 เมษายน 2565 และกลุ่ม 2 ) ผู้ที่ยังไม่เคยเข้าร่วมโครงการฯ เพิ่มให้อีก 1 ล้านกว่าสิทธิ เพื่อให้ครบ 29 ล้านสิทธิ โดยกลุ่มใหม่นี้สามารถลงทะเบียนได้ตั้งแต่วันที่ 10 กุมภาพันธ์ 2565 และสามารถใช้จ่ายได้ตั้งแต่วันที่ 17 กุมภาพันธ์ ถึง 30 เมษายน 2565 ซึ่งสามารถลงทะเบียนผ่านแอปพลิเคชัน “เป๋าตัง” หรือ ผ่านเว็บไซต์ www.คนละครึ่ง.com
โฆษกประจำสำนักนายกรัฐมนตรี กล่าวเพิ่มเติมว่า ขณะนี้กระทรวงการคลังยังมีมาตรการช้อปดีมีคืน 2565 ที่ผู้เสียภาษีเงินได้บุคคลธรรมดาสามารถนำค่าใช้จ่ายจากการซื้อสินค้าและค่าบริการที่จดทะเบียนภาษีมูลค่าเพิ่ม หรือ หนังสือ e-Book และสินค้า OTOP ภายใต้เงื่อนไขที่กำหนดตามจำนวนที่จ่ายจริงแต่ไม่เกิน 30,000 บาท หักลดหย่อนภาษีเงินได้บุคคลธรรมดาสำหรับปีภาษี 2565 (ยื่นแบบและชำระภาษีในช่วงต้นปี 2566) ที่ใช้ได้ถึงวันที่ 15 กุมภาพันธ์ 2565 โดยประชาชนที่ใช้โครงการช้อปดีมีคืนก็สามารถใช้โครงการคนละครึ่งเฟส 4 ได้ด้วย
“ในครั้งนี้ นายกรัฐมนตรี ได้เร่งรัดโครงการคนละครึ่งเฟส 4 ให้เร็วขึ้นจากเดิมที่ได้กำหนดช่วงเดือนมีนาคม แต่ท่านนายกฯ มีความห่วงใยพี่น้องประชาชนที่เดือดร้อน ทุกฝ่ายจึงได้ช่วยกันทำให้โครงการฯ สามารถใช้ได้เร็วขึ้นตั้งแต่วันที่ 1 ก.พ. นี้ และท่านนายกฯ ยังได้กำชับให้หน่วยงานที่เกี่ยวข้องตรวจสอบระบบให้พร้อมใช้การ ช่วยลดภาระประชาชนได้ทันที” นายธนกร กล่าว
วันอังคารที่ 15 มิถุนายน 2564
รมว.พม. รับมอบหนังสือจากผู้แทนผู้อยู่อาศัยโครงการเคหะชุมชนนวมินทร์ ขอความช่วยเหลือให้ กคช. เร่งเข้าครอบครองโครงการฯ ภายหลังเดือดร้อนจากถูกตัดน้ำ-ไฟฟ้า
รมว.พม. รับมอบหนังสือจากผู้แทนผู้อยู่อาศัยโครงการเคหะชุมชนนวมินทร์ ขอความช่วยเหลือให้ กคช. เร่งเข้าครอบครองโครงการฯ ภายหลังเดือดร้อนจากถูกตัดน้ำ-ไฟฟ้า
วันนี้ (15 มิ.ย. 64) เวลา 09.30 น. ที่กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า วันนี้ ตนได้รับมอบหนังสือจาก นายสุรสิทธิ์ สัมนิตย์ ผู้แทนผู้อยู่อาศัยโครงการเคหะชุมชนนวมินทร์ เขตบึงกุ่ม กทม. เพื่อขอความช่วยเหลือให้การเคหะแห่งชาติ (กคช.) เร่งดำเนินการเข้าครอบครองและบริหารจัดการโครงการฯ ซึ่งชาวชุมชนกำลังได้รับความเดือดร้อนจากการที่บริษัทเอกชนตัดน้ำและไฟฟ้าภายในห้องพักอาศัย ในขณะที่ สัญญาการให้บริษัทเอกชนเช่าเหมาและบริหารจัดการโครงการดังกล่าวได้สิ้นสุดลงแล้ว ทั้งนี้ ตนจะเร่งช่วยเหลือดำเนินการในเรื่องนี้ ตามที่ พลเอกประยุทธ์ จันทร์โอชา นายกรัฐมนตรี ได้ให้นโยบายไว้ว่า อะไรก็ตามที่เป็นภาระของประชาชน ถ้าเราช่วยเหลือประชาชนได้ เราต้องให้ความช่วยเหลือตอนนี้ สำหรับค่าเช่าจะพยายามลดลงให้ โดยตนได้ให้นโยบายกับ บอร์ด กคช. ไว้ว่า ถ้าเป็นไปได้ ต้องให้มีราคาต่ำกว่าราคาตลาดร้อยละ 30-40 ประชาชนจะได้ไม่ต้องเดือดร้อน
นายสุรสิทธิ์ กล่าวว่า ชาวเคหะชุมชนนวมินทร์กำลังได้รับความเดือดร้อนจากการกระทำของบริษัทเอกชน ทำให้มีค่าใช้จ่ายต่างๆ และขณะนี้ ได้ถูกตัดน้ำและไฟฟ้า จึงต้องมาร้องเรียนต่อท่านรัฐมนตรีว่าการกระทรวงการพัฒนาสังคมและความมั่นคงของมนุษย์ เพื่อให้เร่งดำเนินการผลักดัน กคช. เข้าครอบครองและบริหารจัดการโครงการฯ ซึ่งเป็นทรัพย์สินของ กคช. และตนเห็นว่า หาก กคช. เข้าไปช้ากว่านี้ อาจจะทำให้ชุมชนได้รับความเสียหายมากขึ้น จากการกระทำของบริษัทเอกชนที่อ้างว่ามีสิทธิโดยชอบธรรมในการบริหารจัดการ ในขณะที่ หมดสัญญาแล้วตั้งแต่ปี 2561 ทั้งนี้ ตนเชื่อมั่นว่า กคช. สามารถเข้าไปบริหารจัดการโครงการฯ ได้ เพราะมีสภาพคล่องตัว มีบุคลากรที่ดี และสามารถอำนวยความสะดวกได้
วันอังคารที่ 10 พฤษภาคม 2565
ครม. อนุมัติ ร่างพระราชบัญญัติประกันสังคม (ฉบับที่ ..) พ.ศ. ....  ปรับสิทธิประโยชน์กองทุนประกันสังคม สามารถนำเงินกรณีชราภาพบางส่วนออกมาใช้ก่อน
ครม. อนุมัติ ร่างพระราชบัญญัติประกันสังคม (ฉบับที่ ..) พ.ศ. ....  ปรับสิทธิประโยชน์กองทุนประกันสังคม สามารถนำเงินกรณีชราภาพบางส่วนออกมาใช้ก่อน หรือ เป็นหลักค้ำประกันการกู้เงินธนาคาร/สถาบันการเงินได้
วันที่ 10 พ.ค. 2565 นายธนกร วังบุญคงชนะ โฆษกประจำสำนักนายกรัฐมนตรี แถลงมติคณะรัฐมนตรี อนุมัติหลักการร่างพระราชบัญญัติประกันสังคม (ฉบับที่ ..) พ.ศ. .... โดยเป็นการปรับปรุงแก้ไขสิทธิประโยชน์กองทุนประกันสังคม กรณีชราภาพ ให้ผู้ประกันตนสามารถนำเงินกรณีชราภาพบางส่วนออกมาใช้ก่อน (ขอเลือก ขอคืน และขอกู้) รวมทั้งการเพิ่มสิทธิประโยชน์กรณีอื่น อาทิ เพิ่มเงินทดแทนกรณีขาดรายได้กรณีทุพพลภาพ จากร้อยละ 50 ของค่าจ้าง เป็นร้อยละ 70 ของค่าจ้าง เพิ่มจ่ายเงินสงเคราะห์การหยุดงานเพื่อการคลอดบุตรจากเดิม 90 วันเป็น 98 วัน เป็นต้น รวมทั้งแก้ไขขยายอายุขั้นสูงของผู้ประกันตนที่เป็นลูกจ้าง จากเดิม "อายุ 60 ปีบริบูรณ์ " เป็น "อายุ 65 ปีบริบูรณ์"
ทั้งนี้
1. การปรับปรุงแก้ไขสิทธิประโยชน์กองทุนประกันสังคม กรณีชราภาพให้ผู้ประกันตนสามารถนำเงินกรณีชราภาพบางส่วนออกมาใช้ก่อน (ขอเลือก ขอคืนและขอกู้ )ดังนี้
-กรณีให้ผู้ประกันตนที่มีอายุครบ 55 ปีบริบูรณ์ สามารถเลือกรับเงินบำนาญชราภาพหรือเงินบำเหน็จชราภาพ (ขอเลือก) / กรณีให้ผู้ประกันตนสามารถนำเงินกรณีชราภาพบางส่วนมาใช้ก่อนมีอายุครบ 55 ปีบริบูรณ์ (ขอคืน) และ/ กรณีให้ผู้ประกันตนสามารถนำเงินกรณีชราภาพบางส่วนไปเป็นหลักค้ำประกันการกู้เงินกับธนาคารหรือสถาบันการเงินได้ (ขอกู้)
2. การเพิ่มสิทธิประโยชน์กรณีอื่น
- ประโยชน์ทดแทนในกรณีทุพพลภาพเพิ่มเงินทดแทนการขาดรายได้กรณีทุพพลภาพจากร้อยละ 50 ของค่าจ้าง เป็นร้อยละ 70 ของค่าจ้าง
- ประโยชน์ทดแทนในกรณีคลอดบุตร เพิ่มระยะเวลาในการจ่ายเงินสงเคราะห์การหยุดงานเพื่อการคลอดบุตรโดยเหมาจ่ายในอัตราครั้งละร้อยละ 50 ของค่าจ้างจากเดิมเป็นระยะเวลา 90 วันเป็นระยะเวลา 98 วันหรือระยะเวลาตามที่กำหนดในกฎกระทรวง
- ประโยชน์ทดแทนในกรณีสงเคราะห์บุตรโดยให้ผู้ประกันตนที่สิ้นสภาพการเป็นลูกจ้าง และภายหลังการสิ้นสภาพเป็นผู้ประกันตน ได้รับประโยชน์ทดแทนในกรณีสงเคราะห์บุตรต่อไปอีก 6 เดือน
ทั้งนี้ การแก้ไขร่างพระราชบัญญัติฉบับนี้ จะทำให้ผู้ประกันตนที่เป็นผู้สูงอายุจะได้รับความคุ้มครองภายใต้ระบบสามารถ เลือกเข้าถึงแหล่งเงินฉุกเฉินได้เพิ่มเติมโดยใช้เงินกรณีชราภาพที่ตนจะได้รับในอนาคตเป็นเงินทุนแต่จะทำให้ผู้ประกันตนมีหลักประกันรายได้ยามเกษียณที่ลดลง อย่างไรก็ตาม หากผู้ประกันตนนำเงินกรณีชราภาพบางส่วนเอามาใช้ก่อนขอเลือกขอคืนและขอกู้ อาจทำให้กองทุนประกันสังคมมีความมั่นคงทางเสถียรภาพของกองทุนประกันสังคมลดลง แต่จะช่วยให้กองทุนมีค่าใช้จ่ายลดลงในระยะยาว
"การแก้ไขเพิ่มเติมร่างพระราชบัญญัติประกันสังคม 2533 เพื่อเพิ่มสิทธิประโยชน์ให้มีความเหมาะสมกับสถานการณ์ในปัจจุบันรวมทั้งเป็นการรองรับการเข้าสู่สังคมผู้สูงอายุในประเทศไทยเพื่อให้ผู้ประกันตนที่สูงอายุได้รับความคุ้มครองและได้รับสิทธิประโยชน์ในระบบประกันสังคมสร้างหลักประกันทางสังคมที่เพิ่มมากขึ้นกับผู้สูงอายุที่อยู่ในระบบประกันสังคมด้วย" โฆษกประจำสำนักนายกรัฐมนตรีกล่าว
วันพุธที่ 13 ตุลาคม 2564
ก.แรงงาน วางพวงมาลาเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รัฐมนตรีว่าการกระทรวงแรงงาน วางพวงมาลาเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564
เมื่อวันที่ 13 ตุลาคม 2564นายสุชาติ ชมกลิ่น รัฐมนตรีว่าการกระทรวงแรงงานเป็นประธานในพิธีวางพวงมาลาเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564 ณ ห้องประชุมจอมพล ป.พิบูลสงคราม ชั้น 5 อาคารกระทรวงแรงงาน โดยมีนายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงานนายพรศักดิ์ เจริญประเสริฐ ผู้ช่วยรัฐมนตรีประจำนายกรัฐมนตรี ปฏิบัติหน้าที่ประจำกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงานพล.ต.ต.นันทชาติ ศุภมงคล ประจำสำนักเลขาธิการนายกรัฐมนตรี ปฏิบัติหน้าที่ประจำกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายบุญชอบ สุทธมนัสวงษ์ ปลัดกระทรวงแรงงานพร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย
โดยนายสุชาติกล่าวน้อมรำลึกในพระมหากรุณาธิคุณเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ว่า ตลอดระยะเวลากว่า 70 ปี แห่งรัชสมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ปวงพสกนิกรใต้ร่มพระบารมีทั่วราชอาณาจักร ต่างประจักษ์ซึ้งในพระมหากรุณาธิคุณและพระเมตตาที่ได้ทรงทุ่มเทกำลังพระวรกายและกำลังพระสติปัญญา ปฏิบัติพระราชกรณียกิจนานัปการเพื่อประโยชน์สุขแห่งปวงพสกนิกร โครงการในพระราชดำริน้อยใหญ่ก่อให้เกิดประโยชน์อย่างอเนกอนันต์แก่ประเทศชาติ ทั้งได้พระราชทานหลักปรัชญาของเศรษฐกิจพอเพียง เพื่อเป็นแนวทางให้อาณาประชาราษฎร์ได้ดำเนินชีวิตโดยใช้ความรู้และสติปัญญาเป็นภูมิคุ้มกัน อีกทั้งยังก่อให้เกิดประโยชน์แก่ประชาชนของประเทศ ที่ได้น้อมนำแนวทางพระราชทานไปปฏิบัติ พระเกียรติคุณแผ่ไพศาลขจรขจายไปทั่วทิศานุทิศ ปวงข้าพระพุทธเจ้าจักน้อมนำแนวทางพระราชดำริที่ได้พระราชทานไว้ เป็นเครื่องยึดเหนี่ยวในการปฏิบัติหน้าที่และดำรงตนเพื่อสร้างประโยชน์สุขแก่ประเทศชาติสืบไป ทั้งนี้ การจัดพิธีดังกล่าวในปีนี้ดำเนินการตามมาตรการการป้องกันการแพร่ระบาดของโรคติดเชื้อไวรัสโคโรนา 2019 อย่างเคร่งครัด
วันพฤหัสบดีที่ 15 กรกฎาคม 2564
ยืนยัน ยาและเวชภัณฑ์มีเพียงพอ พร้อมรักษาผู้ป่วยโควิด
....
อัปเดตสถานการณ์การบริหารทรัพยากรยา รวมถึงเวชภัณฑ์ที่ใช้ในการรักษาผู้ป่วยโรคโควิด-19 ในประเทศ ล่าสุด กระทรวงสาธารณสุขรายงานว่า ขณะนี้มียาฟาวิพิราเวียร์ 4 ล้านเม็ด รวมถึงยาเรมดิซิเวียร์ 1,613 ไวอัล ที่พร้อมกระจายให้แต่ละพื้นที่อย่างเพียงพอ
.
โดยในเดือน ก.ค. 64 จะมียาฟาวิพิราเวียร์ทยอยเข้ามาอีกถึง 16 ล้านเม็ด ซึ่งเป็นไปตามแผนที่วางไว้ แต่หากสถานการณ์เปลี่ยนแปลงก็สามารถจัดหาเพิ่มเติมได้อย่างรวดเร็ว เนื่องจากได้ประสานผู้ผลิตในต่างประเทศไว้แล้ว
.
สำหรับเวชภัณฑ์ อุปกรณ์ป้องกัน ทั้งหน้ากาก N95, ชุด Coverall&Gown, Shoe cover, Hood cover, Face shield, Leg cover, Disposable cap, Surgical mask, Nitrile glove และ Disposable glove ได้มีการจัดซื้ออย่างต่อเนื่อง เพื่อให้ รพ. ทุกแห่งมีอุปกรณ์ป้องกันในการดูแลผู้ป่วย และป้องกันภาวะขาดแคลนในประเทศ ซึ่งขณะนี้ยังคงมีเพียงพอสำหรับการใช้งาน
Cr. กระทรวงสาธารณสุข
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันเสาร์ที่ 10 กรกฎาคม 2564
บริษัท ขนส่ง จำกัด ประกาศหยุดเดินรถเส้นทางภาคใต้ทุกเส้นทาง
ส่วนภาคเหนือ - อีสาน เปิดให้บริการรวม 13 เส้นทาง เริ่มวันที่ 10 กรกฎาคม 2564 เป็นต้นไป
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. มีมติจำกัดเวลาให้บริการของระบบขนส่งสาธารณะ โดยหยุดให้บริการ ในช่วงเวลา 21.00 - 04.00 น.ในพื้นที่ควบคุมสูงสุดและเข้มงวด 10 จังหวัด ได้แก่ กรุงเทพฯ นครปฐม นนทบุรี ปทุมธานี สมุทรปราการ สมุทรสาคร ปัตตานี ยะลา นราธิวาส และสงขลา นั้น
เพื่อให้เป็นไปตามมติของที่ประชุม ศบค. และนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้มอบหมายให้หน่วยงานที่เกี่ยวข้องแจ้งประชาชนทราบ บขส. จึงได้เรียกประชุมหน่วยงานที่เกี่ยวข้อง ปรับตารางการเดินรถโดยสาธารณะให้สอดคล้องกัน เพื่อยกระดับมาตรการจำกัดการเดินทางข้ามจังหวัด และควบคุมป้องกันการแพร่ระบาดของโรคติดเชื้อไวรัส COVID-19 โดยมีการปรับตารางการเดินรถของรถโดยสาร บขส. ตั้งแต่วันที่ 10 กรกฎาคม 2564 เป็นต้นไปจนกว่าจะมีประกาศเปลี่ยนแปลง ดังนี้
1. เส้นทางภาคใต้ หยุดเดินรถทุกเส้นทาง
2. เส้นทางภาคเหนือให้บริการเดินรถ 3 เส้นทาง คือ กรุงเทพฯ - คลองลาน กรุงเทพฯ - หล่มสัก กรุงเทพฯ - อุตรดิตถ์ วันละ 1 เที่ยววิ่ง (ไป-กลับ)
3. เส้นทางภาคตะวันออกเฉียงเหนือและภาคตะวันออก เปิดให้บริการ 10 เส้นทาง คือ กรุงเทพฯ - หนองบัวลำภู กรุงเทพฯ - นครพนม กรุงเทพฯ - เลย - เชียงคาน กรุงเทพฯ- สุรินทร์ กรุงเทพฯ - บุรีรัมย์ กรุงเทพฯ - อุบลราชธานี กรุงเทพฯ - มุกดาหาร กรุงเทพฯ - รัตนบุรี กรุงเทพฯ - ตราด ให้บริการวันละ 1 เที่ยววิ่ง (ไป - กลับ) และกรุงเทพฯ - สระบุรี ให้บริการวันละ 5 เที่ยววิ่ง (ไป - กลับ)
สำหรับผู้โดยสาร บขส. ที่จองตั๋วล่วงหน้า เดินทางระหว่างวันที่ 10 – 25 กรกฎาคม 2564 และไม่ประสงค์เดินทางในช่วงเวลาดังกล่าว สามารถติดต่อขอเลื่อนการเดินทาง หรือคืนตั๋วได้เต็มราคา ไม่หักค่าธรรมเนียม ได้ที่ช่องจำหน่ายตั๋วของ บขส. ก่อนเวลารถออก ไม่น้อยกว่า 3 ชั่วโมง ส่วนผู้โดยสารที่ใช้สิทธิ์บัตรสวัสดิการแห่งรัฐ ไม่สามารถขอคืนเงินค่าตั๋วได้ แต่สามารถแจ้งเลื่อนการเดินทางได้ ก่อนเวลารถออกไม่น้อยกว่า 3 ชั่วโมง ทั้งนี้เงื่อนไขเป็นไปตามที่บริษัทกำหนด
ทั้งนี้เพื่อลดการแพร่ระบาดของเชื้อไวรัส COVID-19 บขส. มีมาตรการให้พนักงานที่ไม่เกี่ยวข้องกับงานบริการประชาชน จัดทำแผนปฏิบัติงานที่บ้าน (Work From Home หรือ WFH) และกำชับให้พนักงานทุกคนปฏิบัติตามมาตรการทางสาธารณสุขอย่างเคร่งครัด นอกจากนี้ขอความร่วมมือผู้ใช้บริการ ปฏิบัติตามมาตรการสาธารณสุข D-M-H-T-T-A อาทิ เว้นระยะระหว่างกัน หลีกเลี่ยงการสัมผัสกับผู้อื่น สวมหน้ากากผ้าหรือหน้ากากอนามัยตลอดเวลา ล้างมือบ่อย ๆ ลงทะเบียนผ่านแอปพลิเคชันไทยชนะ กรณีไม่สามารถใช้แอปพลิเคชันได้ สามารถกรอกข้อมูลตามแบบฟอร์มที่กรมการขนส่งทางบกกำหนด และหากเคยไปในพื้นที่เสี่ยง หรือสัมผัสใกล้ชิดกับบุคคลในกลุ่มเสี่ยง ขอให้ใช้มาตรการกักตนเอง (Self-quarantine) อย่างเคร่งครัด เพื่อลดการแพร่ระบาดของเชื้อไวรัส COVID-19 ในวงกว้าง
สอบถามข้อมูลการเดินทางเพิ่มเติม โทร Call Center 1490 เรียก บขส. ตลอด 24 ชั่วโมง หรือ ติดต่อช่องขายตั๋วของ บขส. ทั่วประเทศ
วันอังคารที่ 4 มกราคม 2565
ครม.เห็นชอบในหลักการให้ประเทศไทยเสนอตัวเป็นเจ้าภาพ จัดการประชุมคณะกรรมการมรดกโลกสมัยสามัญ ครั้งที่ 46 คาดช่วยสร้างและขยายโอกาสในการกระตุ้นเศรษฐกิจให้กับประเทศ หลังสถานการณ์โควิด-19
ครม.เห็นชอบในหลักการให้ประเทศไทยเสนอตัวเป็นเจ้าภาพ จัดการประชุมคณะกรรมการมรดกโลกสมัยสามัญ ครั้งที่ 46 คาดช่วยสร้างและขยายโอกาสในการกระตุ้นเศรษฐกิจให้กับประเทศ หลังสถานการณ์โควิด-19
วันที่ 4 มกราคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี(ครม.)เห็นชอบในหลักการให้ประเทศไทยเสนอเป็นเจ้าภาพจัดการประชุมคณะกรรมการมรดกโลกสมัยสามัญ ครั้งที่ 46 และมอบหมายให้สำนักงานนโยบายและแผนทรัพยากรธรรมชาติและสิ่งแวดล้อม(ทส.) ร่วมกับหน่วยงานที่เกี่ยวข้องดำเนินการจัดทำร่างข้อเสนอโครงการ รายละเอียด แผนงานและกิจกรรม และประมาณการค่าใช้จ่ายที่เกี่ยวข้องเสนอครม.เพื่อพิจารณาให้ความเห็นชอบก่อนจัดส่งให้ศูนย์มรดกโลก โดยคณะกรรมการมรดกโลกจะพิจารณาการเป็นเจ้าภาพจัดการประชุมคณะกรรมการมรดกโลกสมัยสามัญ ครั้งที่ 46 ในการประชุมคณะกรรมการมรดกโลกสมัยสามัญครั้งที่ 45 ระหว่างวันที่ 19-30 มิถุนายน 2565 ณ เมืองคาซาน สหพันธรัฐรัสเซีย
สำหรับการเป็นเจ้าภาพจัดการประชุมคณะกรรมการมรดกโลกสมัยสามัญ ครั้งที่ 46 จะส่งผลให้ประเทศไทยได้รับประโยชน์ดังนี้ จะช่วยส่งเสริมบทบาทการเป็นผู้นำในการดำเนินการภายใต้กรอบการดำเนินงานของอนุสัญญาคุ้มครองมรดกโลก ซึ่งจะเป็นประโยชน์ต่อการพัฒนาองค์ความรู้ และเพิ่มโอกาสในการเข้าถึงโครงการ กิจกรรม และข้อริเริ่มใหม่ๆ เช่น การจัดอบรมให้กับผู้จัดการแหล่งมรดกโลกหรือการอบรมให้ความรู้ในการดำเนินงานในด้านการอนุรักษ์
นอกจากนี้ยังมีผลต่อด้านเศรษฐกิจ โดยการเป็นเจ้าภาพจัดการประชุมฯ จะเป็นการสร้างและขยายโอกาสในการกระตุ้นเศรษฐกิจให้กับประเทศ ภายหลังสถานการณ์การแพร่ระบาดของเชื้อไวรัสโคโรนา 2019 ซึ่งจากข้อมูลสถิติในการจัดการประชุมแต่ละครั้งที่ผ่านมาตั้งแต่ครั้งที่ 40-43 มีผู้เข้าร่วมประชุมครั้งละไม่ต่ำกว่า 2,300 คน ทำให้เกิดเม็ดเงินหมุนเวียนจากการใช้จ่ายในด้านต่างๆ เช่น การเดินทาง ที่พัก การท่องเที่ยว และค่าใช้จ่ายทั่วไป
---------------------------
วันจันทร์ที่ 6 กันยายน 2564
การรถไฟแห่งประเทศไทย ชี้แจงอุโมงค์ถนนกำแพงเพชร 6 ถนนเลียบทางรถไฟสายเหนือ ช่วงบางซื่อ- จตุจักร – วัดเสมียนนารี ฝนตกหนัก มีน้ำท่วมขัง และมีขยะมูลฝอย
ตามที่มีสื่อสังคมออนไลน์ได้โพสต์ข้อความ และรูปภาพ เมื่อวันที่ 6 กันยายน 2564 เกี่ยวกับภายในบริเวณอุโมงค์ถนนกำแพงเพชร 6 มีน้ำท่วมขัง และมีขยะมูลฝอย นั้น เนื่องจากในวันดังกล่าวมีฝนตกหนัก ทำให้มีน้ำท่วมขัง และมีขยะมูลฝอยเข้าไปอุดตัน
ตามที่มีสื่อสังคมออนไลน์ได้โพสต์ข้อความ และรูปภาพ เมื่อวันที่ 6 กันยายน 2564 เกี่ยวกับภายในบริเวณอุโมงค์ถนนกำแพงเพชร 6 ถนนเลียบทางรถไฟสายเหนือ ช่วงบางซื่อ- จตุจักร - วัดเสมียนนารี มีน้ำท่วมขัง และมีขยะมูลฝอย นั้น
ศูนย์ประชาสัมพันธ์ การรถไฟแห่งประเทศไทย (รฟท.) ขอเรียนชี้แจงว่า ภาพเหตุการณ์ดังกล่าวเป็นภาพภายในบริเวณอุโมงค์ถนนกำแพงเพชร 6 ถนนเลียบทางรถไฟสายเหนือ ช่วงบางซื่อ- จตุจักร - วัดเสมียนนารี เมื่อวันเสาร์ที่ 4 กันยายน 2564 เนื่องจากในวันดังกล่าวมีฝนตกหนัก ทำให้มีน้ำท่วมขัง และมีขยะมูลฝอยเข้าไปอุดตันทำให้เครื่องสูบน้ำไม่สามารถทำงานได้อย่างเต็มประสิทธิภาพ
อย่างไรก็ตาม รฟท. ได้จัดส่งเจ้าหน้าที่ลงพื้นที่จัดเก็บขยะมูลฝอยบริเวณพื้นผิวจราจร และบริเวณเครื่องสูบน้ำที่อยู่ภายในอุโมงค์ในวันอาทิตย์ที่ 5 กันยายน 2564 เรียบร้อยแล้ว ทำให้ขณะนี้ไม่มีปัญหาน้ำท่วมขัง และเครื่องสูบน้ำภายในอุโมงค์สามารถทำงาน ระบายน้ำได้เป็นปกติ
ทั้งนี้ รฟท. ขอความร่วมมือประชาชนร่วมกันรักษาความสะอาด ไม่ทิ้งขยะมูลฝอยและสิ่งปฏิกูล ลงบนพื้นผิวจราจร และภายในอุโมงค์ต่างๆ เพื่อความเป็นระเบียบเรียบร้อย สร้างภาพลักษณ์ที่ดี ตลอดจนสามารถป้องกันปัญหาน้ำท่วมขังได้อีกด้วย
วันอังคารที่ 15 มิถุนายน 2564
ครม. อนุมัติหลักการร่างกฎหมาย 2 ฉบับ ลดเงินสมทบผู้ประกันตน ม.40  และลดอัตราเงินสมทบที่รัฐบาลต้องจ่ายเข้ากองทุน ฯ  เป็นระยะเวลา 6 เดือน เพื่อบรรเทาความเดือดร้อนในช่วงระบาดของโควิด
ครม. อนุมัติหลักการร่างกฎหมาย 2 ฉบับ ลดเงินสมทบผู้ประกันตน ม.40  และลดอัตราเงินสมทบที่รัฐบาลต้องจ่ายเข้ากองทุน ฯ  เป็นระยะเวลา 6 เดือน เพื่อบรรเทาความเดือดร้อนในช่วงระบาดของโควิด-19
นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรีวันนี้ อนุมัติหลักการร่างพระราชกฤษฎีกากำหนดอัตราการจ่ายเงินสมทบของบุคคลซึ่งสมัครเป็นผู้ประกันตน ในกรณีการระบาดของโรคติดเชื้อไวรัสโคโรนา 2019 พ.ศ. .... ลดอัตราเงินสมทบผู้ประกันตนต้องจ่ายเข้ากองทุนประกันสังคมตามมาตรา 40 เหลือร้อยละ 60 ของเงินสมทบเดิม เป็นระยะเวลา 6 เดือน และร่างกฎกระทรวงกำหนดอัตราเงินสมทบที่รัฐบาลจ่ายเข้ากองทุนประกันสังคมสำหรับบุคคลซึ่งสมัครเข้าเป็นผู้ประกันตน ในกรณีการระบาดของโรคติดเชื้อไวรัสโคโรนา 2019 พ.ศ. .... ลดอัตราเงินสมทบที่รัฐบาลต้องจ่ายเข้ากองทุนประกันสังคม เป็นระยะเวลา 6 เดือน ทั้งนี้ เพื่อบรรเทาความเดือดร้อนของผู้ประกันตนที่ได้รับผลกระทบจากการระบาดของโรคติดเชื้อไวรัสโคโรนา 2019 ทั้งนี้ มีผลหลังประกาศในราชกิจจานุเบกษาแล้ว
ครม. เห็นชอบการลดเงินสมทบของผู้ประกันตนตามมาตรา 40 แห่งพระราชบัญญัติประกันสังคมฯ เหลือร้อยละ 60 ของเงินสมทบเดิม เป็นระยะเวลา 6 เดือน โดยการส่งเงินสมทบทางเลือกที่ 1 (ได้ประโยชน์ทดแทน 3 กรณี) อัตราเงินสมทบใหม่ 42 บาท/เดือน จากอัตราเงินสมทบเดิม 70 บาท/เดือน ทางเลือกที่ 2 (ได้ประโยชน์ทดแทน 4 กรณี) อัตราเงินสมทบใหม่ 60 บาท/เดือน จากอัตราเดิมที่ 100 บาท/เดือน และทางเลือกที่ 3 (ได้ประโยชน์ทดแทน 5 กรณี) อัตราเงินสมทบใหม่ 180 บาท/เดือน จากอัตราเดิมที่ 300 บาท/เดือน
สำหรับเงินสมทบที่รัฐบาลชำระเข้ากองทุนประกันสังคม ให้จ่ายเงินสมทบเข้ากองทุนประกันสังคมตามอัตราที่กำหนดในกฎกระทรวงแต่ไม่เกินกึ่งหนึ่งของเงินสมทบที่ได้รับจากผู้ประกันตน ดังนี้ โดยการส่งเงินสมทบทางเลือกที่ 1 อัตราเงินสมทบใหม่ 21 บาท/เดือน จากอัตราเงินสมทบเดิม 30 บาท/เดือน ทางเลือกที่ 2 อัตราเงินสมทบใหม่ 30 บาท/เดือน จากอัตราเดิมที่ 50 บาท/เดือน และทางเลือกที่ 3 อัตราเงินสมทบใหม่ 90 บาท/เดือน จากอัตราเดิมที่ 150 บาท/เดือน
โฆษกประจำสำนักนายกรัฐมนตรียังเปิดเผยว่า การปรับลดอัตราการจ่ายเงินสมทบเป็นระยะเวลา 6 เดือน จะส่งผลให้ผู้ประกันตนนำส่งเงินสมทบลดลง 378 ล้านบาท ช่วยบรรเทาความเดือดร้อนของผู้ประกันตนและเพิ่มกำลังซื้อมากขึ้น จากสถานการณ์ทางเศรษฐกิจในระหว่างการระบาดของโรคติดเชื้อไวรัสโคโรนา 2019 ขณะที่รัฐบาลลดนำส่งเงินสมทบลง 189 ล้านบาท รวมทั้งแรงงานนอกระบบมีแนวโน้มที่จะเลือกส่งเงินสมทบตามมาตรา 40 แห่งพระราชบัญญัติประกันสังคมฯ ซึ่งเป็นแบบสมัครใจเป็นจำนวนเพิ่มขึ้นในช่วงเวลาที่มีการลดอัตราการจ่ายเงินสมทบดังกล่าว โดยกระทรวงแรงงานคาดว่าจะมีเงินสมทบลดลงหลังจากการปรับลดอัตราการจ่ายเงินสมทบ 6 เดือน จำนวน 567 ล้านบาท เหลือจำนวน 850.5 ล้านบาท จากจำนวนเดิม 1,417.5 ล้านบาท แต่ทั้งนี้ จะไม่ส่งผลกระทบต่อการบริหารจัดการเงินสมทบเพื่อการจ่ายประโยชน์ทดแทนในกรณีชราภาพ เนื่องจากสำนักงานประกันสังคมจัดสรรเงินสมทบเข้ากองทุนเพื่อการจ่ายประโยชน์ทดแทนในกรณีชราภาพตามอัตราปกติ
------------------------
วันอังคารที่ 14 ธันวาคม 2564
โฆษกรัฐบาล เผย ครม. มีมติรับทราบข้อเรียกร้องของเครือข่ายจะนะรักษ์ถิ่น ตามที่คณะกรรมการตรวจสอบข้อเท็จจริงกรณีการดำเนินการขยายผลโครงการเมืองต้นแบบฯ เสนอ
โฆษกรัฐบาล เผย ครม. มีมติรับทราบข้อเรียกร้องของเครือข่ายจะนะรักษ์ถิ่น ตามที่คณะกรรมการตรวจสอบข้อเท็จจริงกรณีการดำเนินการขยายผลโครงการเมืองต้นแบบ “สามเหลี่ยมมั่นคง มั่งคั่ง ยั่งยืน” ไปสู่เมืองต้นแบบที่ 4 อำเภอจะนะ จังหวัดสงขลาฯ เสนอ
วันที่ 14 ธ.ค. 64 นายธนกร วังบุญคงชนะ โฆษกประจำสำนักนายกรัฐมนตรี เผย คณะรัฐมนตรีมีมติรับทราบข้อเรียกร้องของเครือข่ายจะนะรักษ์ถิ่น ตามที่คณะกรรมการตรวจสอบข้อเท็จจริงกรณีการดำเนินการขยายผลโครงการเมืองต้นแบบ “สามเหลี่ยมมั่นคง มั่งคั่ง ยั่งยืน” ไปสู่เมืองต้นแบบที่ 4 อำเภอจะนะ จังหวัดสงขลา “เมืองต้นแบบอุตสาหกรรมก้าวหน้า แห่งอนาคต” เสนอ โดยคณะรัฐมนตรีมีมติมอบหมายให้สำนักงานสภาพัฒนาการเศรษฐกิจและสังคมแห่งชาติ และหน่วยงานที่เกี่ยวข้อง เช่น สำนักงานปลัดสำนักนายกรัฐมนตรี สถาบันการศึกษาในพื้นที่ ฯลฯ ร่วมกันจัดให้มีการประเมินสิ่งแวดล้อมระดับยุทธศาสตร์ (Strategic Environmental Assessment: SEA) และแผนแม่บทต่าง ๆ โดยให้ทุกภาคส่วนเข้ามามีส่วนร่วมในการดำเนินการ และให้สำนักงานสภาพัฒนาการเศรษฐกิจและสังคมแห่งชาติและหน่วยงานที่เกี่ยวข้องรับข้อเสนอของภาคประชาชน เช่น เครือข่ายจะนะรักษ์ถิ่น ฯลฯ รวมถึงผลการดำเนินการของคณะกรรมการตรวจสอบข้อเท็จจริง กรณีการดำเนินการขยายผลโครงการเมืองต้นแบบ “สามเหลี่ยมมั่นคง มั่งคั่ง ยั่งยืน” ไปสู่เมืองต้นแบบที่ 4 อำเภอจะนะ จังหวัดสงขลา “เมืองต้นแบบอุตสาหกรรมก้าวหน้าแห่งอนาคต” ไปประกอบการพิจารณาดำเนินการในส่วนที่เกี่ยวข้อง และให้หน่วยงานของรัฐและทุกภาคส่วนที่เกี่ยวข้องรอผลการประเมินสิ่งแวดล้อมระดับยุทธศาสตร์ (SEA) ให้เป็นที่ยุติก่อนการดำเนินการต่อไป ทั้งนี้ การดำเนินการให้เป็นตามกฎหมายส่งเสริมและรักษาคุณภาพสิ่งแวดล้อมแห่งชาติและกฎหมายอื่น ๆ ที่เกี่ยวข้องอย่างเคร่งครัดด้วย
ทั้งนี้ คณะรัฐมนตรีมีมติให้คณะกรรมการตรวจสอบข้อเท็จจริงกรณีการดำเนินการขยายผลโครงการเมืองต้นแบบ “สามเหลี่ยมมั่นคง มั่งคั่ง ยั่งยืน” ไปสู่เมืองต้นแบบที่ 4 อำเภอจะนะ จังหวัดสงขลา “เมืองต้นแบบอุตสาหกรรมก้าวหน้าแห่งอนาคต” ได้รับยกเว้นการปฏิบัติตามมติคณะรัฐมนตรีเมื่อวันที่ 24 พฤศจิกายน 2558 (เรื่อง การเสนอเรื่องเร่งด่วนต่อคณะรัฐมนตรี) ในการเสนอเรื่องนี้
วันจันทร์ที่ 13 ธันวาคม 2564
ไทยคงสถานะปลอดโรคอหิวาต์แอฟริกาในสุกร หนึ่งเดียวในอาเซียน!
.....
น.ส.รัชดา ธนาดิเรก รองโฆษกประจำสำนักนายกรัฐมนตรี เผยถึงความสำเร็จในการจัดการโรคระบาดในสัตว์ของไทยที่สามารถควบคุมและป้องกันการเกิดโรคได้สำเร็จ ด้วยมาตรการการป้องกันอย่างเคร่งครัดและความร่วมมือจากทุกฝ่าย ทั้งโรคกาฬโรคแอฟริกาม้า (AHS) และโรคอหิวาต์แอฟริกาในสุกร (ASF) โดยไทยเป็นประเทศหนึ่งเดียวในอาเซียนที่ยังคงสถานะปลอดโรค ASF ไว้ได้
.
สำหรับโรคลัมปี สกิน (Lumpy skin) ขณะนี้สามารถจำกัดพื้นที่การแพร่ระบาดและลดความเสียหายจากโรคได้แล้ว โดยไทยได้เร่งวิจัยและพัฒนาวัคซีนป้องกันโรค ASF ในสุกรต้นแบบ และโรคลัมปี สกิน เพื่อประโยชน์แก่เกษตรกรไทยและประเทศเพื่อนบ้านต่อไป
.
อ่านเพิ่มเติม คลิกhttps://www.thaigov.go.th/news/contents/details/49355
#ไทยคู่ฟ้า#ร่วมต้านโควิด19
-------------------
วันจันทร์ที่ 25 เมษายน 2565
“กอช. ชวนนักเรียน นักศึกษาผู้กู้ยืม กยศ. ฝึกทักษะชีวิตในการบริหารจัดการทางการเงิน”
กอช. บูรณาการทำงานร่วมกับ กยศ. ส่งเสริมการออมแก่ผู้กู้ยืม กยศ. ให้ตระหนักถึงการวางแผนทางการเงินและบริหารจัดการเงินให้เกิดประโยชน์ไว้ใช้ในอนาคต โดยการออมเงินกับ กอช. ขั้นต่ำครั้งละ 50 บาท เป็นทางเลือกในการนับชั่วโมงจิตสาธารณะ 1 ชั่วโมงต่อเดือน
กองทุนการออมแห่งชาติ (กอช.) บูรณาการทำงานร่วมกับกองทุนเงินให้กู้ยืมเพื่อการศึกษา (กยศ.) ส่งเสริมการออมแก่ผู้กู้ยืม กยศ. ให้ตระหนักถึงการวางแผนทางการเงินและบริหารจัดการเงินให้เกิดประโยชน์ไว้ใช้ในอนาคต โดยการออมเงินกับ กอช. ขั้นต่ำครั้งละ 50 บาท เป็นทางเลือกในการนับชั่วโมงจิตสาธารณะ 1 ชั่วโมงต่อเดือน สำหรับผู้ที่สนใจตรวจสอบสิทธิ์ก่อนการสมัครได้ที่ แอปพลิเคชัน กอช.
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กองทุนการออมแห่งชาติ (กอช.) บูรณาการทำงานร่วมกับกองทุนเงินให้กู้ยืมเพื่อการศึกษา (กยศ.) ส่งเสริมการออมเงินกับ กอช. ไว้ใช้ในอนาคต เพื่อสร้างความตระหนักถึงการวางแผนทางการเงิน บริหารจัดการเงินของตนเองตั้งแต่วัยเรียน โดยเฉพาะกลุ่มนักเรียน นิสิต นักศึกษา ผู้กู้ยืมที่อยู่ระหว่างการศึกษา สมัครเป็นสมาชิก กอช. ขั้นต่ำครั้งละ 50 บาท สูงสุด 13,200 บาทต่อปี พร้อมรับเงินสมทบเพิ่มจากรัฐตามช่วงอายุ สูงสุด 1,200 บาทต่อปี ซึ่งการออมสามารถออมได้เดือนละ 1 ครั้ง และเป็นทางเลือกหนึ่งที่สามารถสะสมชั่วโมงจิตสาธารณะได้ 1 ชั่วโมงต่อเดือน สำหรับผู้ที่สนใจตรวจสอบสิทธิ์และคุณสมบัติ สมัครสมาชิกหรือส่งเงินออมสะสมได้ที่แอปพลิเคชัน กอช. หรือระบบบริการอิเล็กทรอนิกส์ (e-Service) กอช. กรอกรหัสโครงการว่า “กยศ.” และนำส่งเงินออมสะสมตามจำนวน
ทั้งนี้ กอช. จัดกิจกรรมร่วมส่งเสริมการออม เพื่อให้เข้ากับสื่อโซเชียลมีเดียในปัจจุบัน เชิญชวน ผู้ที่สนใจส่งผลงานเข้าประกวดคลิปวิดีโอ ผ่านแพลตฟอร์ม TikTok ในหัวข้อ “กอช. คืออะไร” ชิงเงินรางวัล จำนวน 3,000 บาทต่อสัปดาห์ ซึ่งหัวข้อการประกวดมีทั้งหมด 6 หัวข้อ หัวข้อละ 4 สัปดาห์ แจกรางวัล ทุกสัปดาห์ ตั้งแต่วันนี้ เป็นต้นไป ผู้สนใจสามารถดูรายละเอียดได้ที่เฟซบุ๊ก กอช. หรือ เว็บไซต์ กอช. สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บำนาญ”
วันจันทร์ที่ 25 ตุลาคม 2564
รวอ.สุริยะ ให้สมาคมการค้าอุตสาหกรรมกัญชงไทยเข้าร่วมหารือ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายวีระชัย ณ นคร ประธานกิตติมศักดิ์ สมาคมการค้าอุตสาหกรรม พร้อมด้วยคณะกรรมการสมาคม เข้าพบ
รวอ.สุริยะ ให้สมาคมการค้าอุตสาหกรรมกัญชงไทยเข้าร่วมหารือ
วันนี้ (25 ตุลาคม 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายวีระชัย ณ นคร ประธานกิตติมศักดิ์ สมาคมการค้าอุตสาหกรรมกัญชงไทย และนายพรชัย ปัทมินทร นายกสมาคมการค้าอุตสาหกรรมกัญชงไทย พร้อมด้วยคณะกรรมการสมาคม เข้าพบเพื่อหารือเกี่ยวกับ
การพัฒนาองค์ความรู้ การศึกษาและงานวิจัย เพื่อเปิดโลกทัศน์เกี่ยวกับกัญชง ชูจุดเด่นกัญชงด้านการแพทย์และการท่องเที่ยว เพื่อดันไทยสู่ฮับกัญชงเพื่ออุตสาหกรรม และหารือการเตรียมการจัดงาน Thailand International Hemp Forum & Expo 2022 เพื่อกระตุ้นเศรษฐกิจและดึงดูดเม็ดเงินจากต่างประเทศในปลายปี 2565 โดยมีนายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายจุลพงษ์ ทวีศรี รองปลัดกระทรวงอุตสาหกรรม และผู้บริหารกระทรวงอุตสาหกรรมเข้าร่วมด้วย ณ ห้องประชุม อก.1 ชั้น 2 อาคารสำนักงานปลัดกระทรวงอุตสาหกรรม
วันเสาร์ที่ 13 พฤศจิกายน 2564
การรถไฟแห่งประเทศไทยรายงานสถานการณ์น้ำท่วม ประกาศปรับเปลี่ยนสถานีต้นทางปลายทางและงดเดินขบวนรถในเส้นทางสายใต้
ตามที่เกิดสถานการณ์ฝนตกหนักหลายจังหวัดในพื้นที่ภาคใต้ ทำให้เกิดน้ำท่วมเฉียบพลันและนำ้ป่าไหลหลาก และมีมวลน้ำไหลเข้าท่วมทางรถไฟระหว่างสถานีสวี - เขาสวนทุเรียน อำเภอสวี จังหวัดชุมพร ส่งผลให้ขบวนรถในเส้นทางสายใต้ ไม่สามารถเดินรถผ่านได้
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่เกิดสถานการณ์ฝนตกหนักหลายจังหวัดในพื้นที่ภาคใต้ ทำให้เกิดน้ำท่วมเฉียบพลันและนำ้ป่าไหลหลาก และมีมวลน้ำไหลเข้าท่วมทางรถไฟระหว่างสถานีสวี - เขาสวนทุเรียน อำเภอสวี จังหวัดชุมพร ส่งผลให้ขบวนรถในเส้นทางสายใต้ ไม่สามารถเดินรถผ่านได้
รฟท. จึงจำเป็นต้องประกาศปรับเปลี่ยนสถานีต้นทางปลายทาง ของขบวนรถในเส้นทางสายใต้ จำนวน 3 ขบวน เพื่อเป็นการอำนวยความสะดวกให้กับประชาชนที่ยังมีความจำเป็นในการเดินทางและงดเดินขบวนรถ จำนวน 10 ขบวน เพื่อให้เหมาะสมกับสถานการณ์และความปลอดภัยในการเดินทางของผู้โดยสาร ตั้งแต่วันที่ 13 พฤศจิกายน 2564 เป็นต้นไปจนกว่ามีคำสั่งเปลี่ยนแปลง ดังนี้
ปรับเปลี่ยนสถานีต้นทางปลายทาง จำนวน 3 ขบวน
1. ขบวนรถด่วนพิเศษดีเซลรางที่ 43/40 กรุงเทพ - สุราษฎร์ธานี - กรุงเทพ ปรับเปลี่ยนเป็น กรุงเทพ - ชุมพร - กรุงเทพ
2. ขบวนรถธรรมดาที่ 255 ธนบุรี - หลังสวน ปรับเปลี่ยนเป็น ธนบุรี - ชุมพร
งดเดินขบวนรถ จำนวน 10 ขบวน
1. ขบวนรถด่วนพิเศษที่ 31/32 กรุงเทพ - ชุมทางหาดใหญ่ - กรุงเทพ
2. ขบวนรถด่วนที่ 83/84 กรุงเทพ - ตรัง - กรุงเทพ
3. ขบวนรถด่วนที่ 85/86 กรุงเทพ - นครศรีธรรมราช - กรุงเทพ
4. ขบวนรถเร็วที่ 171/172 กรุงเทพ - สุไหงโกลก - กรุงเทพ
5. ขบวนรถขนส่งหีบห่อวัตถุด่วนที่ 985/986 กรุงเทพ - สุไหงโกลก - กรุงเทพ
ส่วนสถานการณ์ล่าสุดในวันนี้ เจ้าหน้าที่ รฟท. ได้ลงพื้นที่ตรวจสอบพบว่าเส้นทางรถไฟช่วง สทล. 500/1 - 501/8 ระหว่างสถานีสวี - เขาสวนทุเรียน ระดับน้ำมีแนวโน้มเริ่มลดลง ระบบอาณัติสัญญาณ และทางรถไฟได้รับความเสียหายเล็กน้อย มีน้ำกัดเซาะหินบนทางรถไฟ ระยะทางประมาณ 230 เมตร ทั้งนี้ หากระดับน้ำลดลงทางเจ้าหน้าที่ได้เตรียมความพร้อมดำเนินการซ่อมแซมอัดหิน โดยประมาณการซ่อมแซมแล้วเสร็จภายใน 1 วันหลังจากระดับน้ำลดลงสู่สภาวะปกติ
ติดต่อสอบถามรายละเอียดได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
วันอังคารที่ 20 กรกฎาคม 2564
กรมการขนส่งทางบก กระทรวงคมนาคม คุมเข้มการแพร่ระบาดของเชื้อไวรัส COVID-19 ในพื้นที่ควบคุมสูงสุดและเข้มงวด 13 จังหวัด
กรมการขนส่งทางบก คุมเข้มการแพร่ระบาดของเชื้อไวรัส COVID-19 ในพื้นที่ควบคุมสูงสุดและเข้มงวด 13 จังหวัด งดให้บริการงานทะเบียนรถและใบขับขี่ที่สำนักงานขนส่ง ตั้งแต่วันที่ 20 กรกฎาคม 2564 เป็นต้นไป
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า สถานการณ์การแพร่ระบาดของโรคติดเชื้อไวรัส COVID-19 ยังมีอัตราการเพิ่มของจำนวนผู้ติดเชื้อ โดยเฉพาะในพื้นที่ควบคุมสูงสุดและเข้มงวด 13 จังหวัด ได้แก่ กรุงเทพมหานคร นครปฐม นราธิวาส นนทบุรี ปทุมธานี ปัตตานี ยะลา สมุทรปราการ สมุทรสาคร สงขลา ชลบุรี พระนครศรีอยุธยา และฉะเชิงเทรา โดยศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (COVID-19) หรือ ศบค. ได้มีคำสั่งเพื่อควบคุมการแพร่ระบาดของโรคติดเชื้อไวรัส COVID-19 กรมการขนส่งทางบก (ขบ.) จึงกำหนดมาตรการให้สอดคล้องกับคำสั่งดังกล่าว ดังนี้
1. งดให้บริการด้านใบอนุญาตขับรถตามกฎหมายว่าด้วยรถยนต์ และใบอนุญาตเป็นผู้ประจำรถตามกฎหมายว่าด้วยการขนส่งทางบก ณ สำนักงานขนส่งทุกแห่งทั่วประเทศ ตั้งแต่วันที่ 20 กรกฎาคม 2564 เป็นต้นไป จนกว่าจะมีประกาศยกเลิกสถานการณ์ฉุกเฉินหรือมีประกาศเป็นอย่างอื่น
2. งดให้บริการด้านทะเบียนรถทุกประเภท ณ สำนักงานขนส่งที่มีที่ตั้งในพื้นที่ควบคุมสูงสุดและเข้มงวด 13 จังหวัด ตั้งแต่วันที่ 20 กรกฎาคม 2564 เป็นต้นไป สำหรับการดำเนินการทางทะเบียนที่กฎหมายกำหนดระยะเวลาในการดำเนินการไว้ตรงกับช่วงเวลางดให้บริการ เช่น โอนรถ แจ้งย้ายรถ การเปลี่ยนแปลงสาระสำคัญ หรือแจ้งเลิกใช้รถ เป็นต้น ขบ. ได้ขยายระยะเวลาให้สามารถมาดำเนินการได้ภายหลัง โดยไม่ถือว่าเป็นการดำเนินการล่าช้ากว่าที่กฎหมายกำหนดและจะได้รับการงดเว้นค่าปรับ ในเขตจังหวัดอื่นให้เป็นไปตามประกาศจังหวัดหรือประกาศคณะกรรมการโรคติดต่อจังหวัด
3. เปิดให้บริการชำระภาษีรถประจำปีทุกช่องทางตามปกติ ยกเว้นสำนักงานขนส่งที่มีที่ตั้งในพื้นที่ควบคุมสูงสุดและเข้มงวด 13 จังหวัด สามารถเปิดให้บริการเฉพาะการชำระภาษีรถประจำปีผ่านเลื่อนล้อต่อภาษี (Drive Thru for Tax) ที่ทำการไปรษณีย์ และบริการชำระภาษีรถประจำปีออนไลน์ ที่เว็บไซต์ https://eservice.dlt.go.th/ และแอปพลิเคชัน DLT Vehicle Tax ตลอด 24 ชั่วโมง
4. งดการออกหน่วยเคลื่อนที่ด้านทะเบียนและภาษีรถ และด้านใบอนุญาตขับรถ ณ หน่วยบริการเคลื่อนที่รับชำระภาษีรถประจำปีที่ห้างสรรพสินค้าหรือแหล่งชุมชน (Shop Thru for Tax) และศูนย์บริการร่วมในเขตจังหวัดอื่นให้เป็นไปตามประกาศจังหวัดหรือประกาศคณะกรรมการโรคติดต่อจังหวัด
ทั้งนี้ ผู้ที่ยังไม่มีความจำเป็นไม่ว่าจะเป็นการดำเนินการในด้านใบอนุญาตขับรถ หรือด้านทะเบียนและภาษี ควรงดเว้นการติดต่อที่สำนักงานขนส่ง หรือใช้บริการระบบออนไลน์ที่ ขบ. มีไว้รองรับ และขอความร่วมมือสวมหน้ากากอนามัยหรือหน้ากากผ้าตลอดเวลา ปฏิบัติตามมาตรการป้องกันและควบคุมการแพร่ระบาดของโรคติดเชื้อไวรัส COVID-19 และปฏิบัติตามคำแนะนำของเจ้าหน้าที่อย่างเคร่งครัด เพื่อลดความเสี่ยงในการติดต่อแพร่กระจายของโรค
วันศุกร์ที่ 28 มกราคม 2565
นายศักดิ์สยาม ชิดชอบ รัฐมนตรีว่าการกระทรวงคมนาคม ติดตามความคืบหน้าผลศึกษาแลนด์บริดจ์
...
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานประชุมคณะกรรมการขับเคลื่อนโครงการพัฒนาระเบียงเศรษฐกิจภาคใต้ เพื่อเชื่อมโยงการขนส่งระหว่างอ่าวไทยและอันดามัน ครั้งที่ 1/2565 เพื่อติดตามผลการดำเนินการในด้านต่าง ๆ ที่เกี่ยวข้อง ผ่านการประชุมทางไกล (Video Conference) เมื่อวันที่ 26 มกราคม 2565 เวลา 13.30 น. และวันที่ 27 มกราคม 2565 เวลา 14.30 น. โดยมี นายชยธรรม์ พรหมศร ปลัดกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม (หัวหน้ากลุ่มภารกิจด้านการขนส่ง) นางจันทิรา บุรุษพัฒน์ ผู้ตรวจราชการกระทรวงคมนาคม นายปัญญา ชูพานิช ผู้อำนวยการสำนักงานนโยบาย และแผนการขนส่งและจราจร คณะกรรมการ หัวหน้าหน่วยงานและผู้บริหารหน่วยงานในสังกัดกระทรวงคมนาคมที่เกี่ยวข้องเข้าร่วมประชุม
นายศักดิ์สยาม ชิดชอบ เปิดเผยภายหลังการประชุมว่า ในแผนการดำเนินการศึกษาโครงการนี้จะต้องมีการศึกษาตัวเลขด้านเศรษฐกิจด้านต่าง ๆ เกณฑ์การพิจารณาความคุ้มค่าในการลงทุน รวมถึงรายละเอียดของค่าก่อสร้างให้มีความชัดเจน เนื่องจากโครงการนี้มีผลต่อการพัฒนาประเทศในระยะยาว ซึ่งจากการศึกษาเทียบเคียงท่าเรือทั่วโลกที่มีการรองรับปริมาณสินค้าเทียบเท่าท่าเรือแลนด์บริดจ์ในประเทศไทย พบว่า โครงการนี้สามารถสร้างรายได้จากการบริหารท่าเรือ การเติมน้ำมันทางทะเล กิจกรรมการสร้างมูลค่าเพิ่มในอุตสาหกรรมโลจิสติกส์จากการเป็นท่าเรือขนถ่าย (Transshipment) และการประมาณการรายได้รวมของอุตสาหกรรมที่จะพัฒนาในพื้นที่ ได้แก่ อุตสาหกรรมเทคโนโลยีอนาคต (Mega Trend) อุตสาหกรรมฮาลาล อุตสาหกรรมเกษตรแปรรูปสินค้า เช่น อาหารทะเล ผลไม้ ยางพารา และปาล์มน้ำมันขั้นสูง รวมถึงอุตสาหกรรมโลจิสติกส์ต่อเนื่อง เช่น อุตสาหกรรม Cold Chain การจัดเก็บและกระจายสินค้า เป็นต้น
ทั้งนี้ รัฐมนตรีว่าการกระทรวงคมนาคมได้มีข้อสั่งการให้สำนักงานนโยบายและแผนการขนส่งและจราจร (สนข.) พิจารณาการพัฒนาแผนแม่บทการพัฒนาโครงการในระยะยาวให้สามารถรองรับปริมาณสินค้าได้เต็มศักยภาพ โดยอาจจะมองว่าโครงการพัฒนาระเบียงเศรษฐกิจภาคใต้ เพื่อเชื่อมโยงการขนส่งระหว่างอ่าวไทยและอันดามัน (แลนด์บริดจ์) ในระยะแรกจะเป็นเส้นทางเลือกในการขนส่งสินค้าทางทะเล แต่เมื่อมีการพัฒนาเต็มศักยภาพแล้วจะเป็นเส้นทางหลักในการขนส่งสินค้าในภูมิภาค โดยให้พิจารณาต้นแบบจากท่าเรือในต่างประเทศที่ประสบผลสำเร็จ และได้เน้นย้ำให้ สนข. และที่ปรึกษาโครงการฯ ดำเนินการรับฟังความคิดเห็นของประชาชน และต้องศึกษาออกแบบการพัฒนาโครงการฯ ควบคู่ไปกับการอนุรักษ์ทรัพยากรธรรมชาติ และกำชับให้ศึกษามาตรการป้องกันผลกระทบทางด้านสิ่งแวดล้อม ชุมชน และวิถีชีวิตให้รอบด้าน นอกจากนี้ยังได้มอบหมายให้หน่วยงานที่เกี่ยวข้อง ดำเนินการสร้างความรับรู้ให้กับภาคประชาชนและภาคสังคมเพื่อให้ไม่เกิดปัญหาในการปฏิบัติ รวมถึงให้ดำเนินการในประเด็นที่เกี่ยวข้องด้านสิ่งแวดล้อมในพื้นที่แหล่งอนุรักษ์ทะเลอันดามัน โดยเฉพาะด้านกฎหมาย โดยจะต้องประสานข้อมูลไปยังกระทรวงทรัพยากรธรรมชาติและสิ่งแวดล้อม เพื่อหาแนวทางในการพัฒนาพื้นที่ร่วมกับการอนุรักษ์ทรัพยากรและสิ่งแวดล้อมให้มีความยั่งยืนต่อไป
วันพุธที่ 1 กันยายน 2564
โฆษกรัฐบาลแจง นายกรัฐมนตรียืนยันไม่ยุบสภาฯ ไม่ปรับ ครม. ย้ำทำงานแก้ไขสถานการณ์ ฟื้นฟูประเทศและเศรษฐกิจหลังโควิดคลี่คลาย โดยเร็วที่สุด
โฆษกรัฐบาลแจง นายกรัฐมนตรียืนยันไม่ยุบสภาฯ ไม่ปรับ ครม. ย้ำทำงานแก้ไขสถานการณ์ ฟื้นฟูประเทศและเศรษฐกิจหลังโควิดคลี่คลาย โดยเร็วที่สุด
วันที่ 1 ก.ย. 64 นายธนกร วังบุญคงชนะ โฆษกประจำสำนักนายกรัฐมนตรี เผยว่า ช่วงเช้าที่ผ่านมา ณ สัปปายะสภาสถาน (รัฐสภา) พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตอบสื่อมวลชนกรณีที่มีกระแสข่าวกดดันจากกลุ่มต่าง ๆ ในพรรคพลังประชารัฐให้ปรับคณะรัฐมนตรี (ครม.)หลังเสร็จสิ้นการอภิปรายไม่ไว้วางใจ โดยยืนยันว่า ไม่มีแนวคิดที่จะปรับ ครม. และไม่มีการยุบสภาในขณะนี้อย่างแน่นอน ข่าวดังกล่าวไม่เป็นข้อเท็จจริง เชื่อว่ามีการทำกันเป็นขบวนการ ซึ่งพลเอก ประวิตร วงษ์สุวรรณ รองนายกรัฐมนตรี ในฐานะหัวหน้าพรรคพลังประชารัฐ ก็ได้ยืนยันว่า ไม่มีเรื่องนี้ในพรรคพลังประชารัฐ
นายธนกร ฯ กล่าวว่า ขอให้ประชาชนมั่นใจในตัวนายกรัฐมนตรีและรัฐบาล ซึ่งนายกรัฐมนตรียืนยันมุ่งมั่นทำงานบริหารประเทศในห้วงเวลาของสถานการณ์โควิด-19 โดยไม่เคยที่จะหยุดหาหนทางช่วยเหลือประชาชน และแก้วิกฤตนี้ให้ผ่านไปให้ได้ เพื่อให้ประเทศไทยก้าวไปสู่อนาคตร่วมกันอย่างปลอดภัย มั่นคง และนำไปสู่การฟื้นฟูประเทศและเศรษฐกิจหลังโควิดโดยเร็วที่สุด